CELEX: 52017PC0241
Language: da
Date: 2017-05-23
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse 2014/170/EU om en liste over ikke-samarbejdende tredjelande for så vidt angår bekæmpelse af ulovligt, urapporteret og ureguleret fiskeri i Unionen Comorerne

EUROPA-KOMMISSIONEN
            Bruxelles, den 23.5.2017
            COM(2017) 241 final
            2017/0096(NLE)
            Forslag til
            RÅDETS GENNEMFØRELSESAFGØRELSE
            om ændring af gennemførelsesafgørelse 2014/170/EU om en liste over ikke-samarbejdende tredjelande for så vidt angår bekæmpelse af ulovligt, urapporteret og ureguleret fiskeri i Unionen Comorerne
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Begrundelse og formål
            
            
               Dette forslag vedrører anvendelsen af Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999
                  1
                (IUU-forordningen).
            
            
               Generel baggrund
            
            
               Forslaget fremsættes som led i gennemførelsen af IUU-forordningen, og det er resultatet af de undersøgelser og dialoger, der er foretaget i overensstemmelse med de indholdsmæssige og proceduremæssige krav i IUU-forordningen, der bl.a. fastsætter, at alle lande bør opfylde de folkeretlige forpligtelser, de som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.
            
            
               Gældende bestemmelser på det område, som forslaget vedrører
            
            
               Kommissionens afgørelse af 1. oktober 2015 om underretning af et tredjeland om muligheden for, at det bliver identificeret som et ikke-samarbejdende tredjeland med hensyn til bekæmpelse af ulovligt, urapporteret og ureguleret fiskeri (EUT C 324 af 2.10.2015, s. 6).
            
            
               Kommissionens gennemførelsesafgørelse af 23. maj 2017 (EUT C XXX af XX.XX.2017, s. ...) om identifikation af Unionen Comorerne som et ikke-samarbejdende tredjeland med hensyn til bekæmpelse af ulovligt, urapporteret og ureguleret fiskeri
            
            
               Overensstemmelse med andre EU-politikker og -mål
            
            
               Ikke relevant.
            
            
               2.RESULTATER AF HØRINGER AF INTERESSEREDE PARTER OG KONSEKVENSANALYSER
            
            
               Høring af interesserede parter
            
            
               De interesserede parter, der er berørt af proceduren, har haft mulighed for at forsvare deres interesser i forbindelse med undersøgelsen og dialogen i overensstemmelse med IUU-forordningen.
            
            
               Indhentning og brug af ekspertbistand
            
            
               Der har ikke været behov for ekstern ekspertbistand.
            
            
               Konsekvensanalyse
            
            
               Forslaget er et resultat af gennemførelsen af IUU-forordningen.
            
            
               IUU-forordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes.
            
         
         
            
               3.JURIDISKE ASPEKTER AF FORSLAGET
            
            
               Resumé af forslaget
            
            
               Den 1. oktober 2015 meddelte Kommissionen ved en kommissionsafgørelse Comorerne, at det efter Kommissionens opfattelse muligvis kan identificeres som ikke-samarbejdende tredjeland i henhold til IUU-forordningen. 
            
            
               Kommissionen indledte foranstaltninger over for Comorerne. Foranstaltningerne bestod blandt andet i, at Kommissionen gjorde rede for baggrunden for disse foranstaltninger og gav landet mulighed for at reagere på og modbevise identifikationen, retten til at anmode om eller forelægge yderligere oplysninger, fremlægge forslag til en handlingsplan til at afhjælpe situationen samt en rimelige frist til at reagere og afhjælpe situationen. 
            
            
               Den 23. maj 2017 identificerede Kommissionen ved Kommissionens gennemførelsesafgørelse Comorerne som et tredjeland, som Kommissionen betragter som et ikke-samarbejdende tredjeland i henhold til IUU-forordningen.
            
            
               Vedlagte forslag til Rådets gennemførelsesafgørelse er baseret på konstateringer, der bekræfter, at Comorerne ikke opfylder sine folkeretlige forpligtelser som flag-, havne-, kyst- eller afsætningsstat. 
            
            
               Det foreslås derfor, at Rådet vedtager vedlagte forslag til afgørelse.
            
            
               Retsgrundlag
            
            
               Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri.
            
            
               Nærhedsprincippet
            
            
               Forslaget hører under Den Europæiske Unions enekompetence. Nærhedsprincippet finder derfor ikke anvendelse.
            
            
               Proportionalitetsprincippet
            
            
               Forslaget er i overensstemmelse med proportionalitetsprincippet af følgende grunde:
            
            
               Foranstaltningens form er beskrevet i IUU-forordningen og giver ikke mulighed for nationale beslutninger.
            
            
               Det er ikke relevant at forklare, hvordan byrder af finansiel eller administrativ art, der pålægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål.
            
            
               Reguleringsmiddel/reguleringsform
            
            
               Foreslåede midler: en afgørelse.
            
            
               Andre midler vil ikke være hensigtsmæssige af følgende grund:
            
            
               IUU-forordningen foreskriver ikke andre muligheder.
            
            
               4.VIRKNINGER FOR BUDGETTET 
            
         
         
            
               Forslaget har ingen virkninger for Unionens budget.
            
            
               2017/0096 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse 2014/170/EU om en liste over ikke-samarbejdende tredjelande for så vidt angår bekæmpelse af ulovligt, urapporteret og ureguleret fiskeri i Unionen Comorerne
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999
                  2
               , særlig artikel 33, og
            
            
               under henvisning til forslag fra Europa-Kommissionen, og 
            
            
               ud fra følgende betragtninger:
            
            
               1.INDLEDNING
            
            
               (1)Ved forordning (EF) nr. 1005/2008 ("IUU-forordningen") indføres der en EF-ordning, som skal forebygge, afværge og standse ulovligt, urapporteret og ureguleret fiskeri (IUU-fiskeri).
            
            
               (2)I IUU-forordningens kapitel VI fastlægges proceduren for identifikation af ikkesamarbejdende tredjelande, det fastsættes, hvilke foranstaltninger der kan træffes over for lande, der er identificeret som ikkesamarbejdende tredjelande, ligesom der fastsættes bestemmelser om opstilling af en liste over sådanne tredjelande, fjernelse fra listen, offentliggørelse af listen samt bestemmelser om hasteforanstaltninger.
            
            
               (3)Den 24. marts 2014 vedtog Rådet gennemførelsesafgørelse 2014/170/EU om en liste over ikke-samarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.
            
            
               (4)I overensstemmelse med artikel 32 i IUU-forordningen meddelte Kommissionen ved afgørelse af 1. oktober 2015 ("afgørelse af 1. oktober 2015")
                  3
                Unionen Comorerne (i det følgende benævnt "Comorerne"), at det muligvis kunne blive identificeret som et land, som Kommissionen betragter som et ikke-samarbejdende tredjeland.
            
            
               (5)I afgørelsen af 1. oktober 2015 gjorde Kommissionen rede for de vigtigste kendsgerninger og overvejelser, der ligger bag en eventuel identifikation.
            
            
               (6)Afgørelsen blev meddelt Comorerne ledsaget af et brev, hvori landet blev opfordret til i tæt samarbejde med Kommissionen at gennemføre en handlingsplan for at afhjælpe de konstaterede mangler.
            
            
               (7)Kommissionen opfordrede især Comorerne til: i) at træffe de nødvendige foranstaltninger for at gennemføre foranstaltningerne i den af Kommissionen foreslåede handlingsplan; ii) at vurdere gennemførelsen af foranstaltningerne i den af Kommissionen foreslåede handlingsplan; og iii) hver sjette måned at sende en detaljeret evalueringsrapport til Kommissionen om gennemførelsen af de enkelte foranstaltninger, herunder om, hvor effektivt de enkeltvis eller samlet bidrager til at sikre en fiskerikontrolordning, der fuldt ud lever op til reglerne.
            
            
               (8)Comorerne fik mulighed for at svare mundtligt eller skriftligt på afgørelsen af 1. oktober 2015 såvel som på andre relevante oplysninger, Kommissionen havde fremsendt, således at det kunne fremlægge bevismateriale med henblik på at modbevise eller supplere de forhold, der er anført i afgørelsen af 1. oktober 2015. Comorerne blev sikret retten til at anmode om eller forelægge yderligere oplysninger.
            
            
               (9)Ved afgørelsen af 1. oktober 2015 og det medfølgende brev indledte Kommissionen en dialog med Comorerne, og understregede, at seks måneder i princippet burde være tilstrækkeligt til at nå en aftale.
            
         
         
            
               (10)Kommissionen fortsatte med at indhente og efterprøve alle de oplysninger, som den anså for nødvendige. De mundtlige og skriftlige bemærkninger, som Comorerne fremsendte i forlængelse af afgørelsen af 1. oktober 2015, blev vurderet og taget i betragtning. Comorerne blev underrettet enten mundtligt eller skriftligt om Kommissionens overvejelser.
            
            
               (11)Kommissionen kom imidlertid frem til, at Comorerne ikke i tilstrækkelig grad havde behandlet de forhold og mangler, som var beskrevet i afgørelsen af 1. oktober 2015, og de foranstaltninger, der var blevet foreslået i en handlingsplan, ikke var blevet gennemført fuldt ud.
            
            
               (12)Som konsekvens vedtog Kommissionen gennemførelsesafgørelse 2017/xxx/EU
                  4
               , hvorved Comorerne identificeres som et ikke-samarbejdende tredjeland for så vidt angår bekæmpelsen af IUU-fiskeri.
            
            
               (13)Baseret på de undersøgelser og dialoger, som Kommissionen har udført, herunder den udvekslede korrespondance og de afholdte møder, og de bagvedliggende årsager til afgørelsen af 1. oktober 2015 og Kommissionens gennemførelsesafgørelse 2017/xxx/EU, er det passende at opføre Comorerne på listen over ikke-samarbejdende tredjelande for så vidt angår bekæmpelse af IUU-fiskeri.
            
            
               (14)I henhold til artikel 34, stk. 1, i IUU-forordningen fjerner Rådet med kvalificeret flertal på forslag af Kommissionen et tredjeland fra listen over ikke-samarbejdende tredjelande, hvis det pågældende tredjeland godtgør, at den situation, der berettigede, at det blev opført på listen, er afhjulpet. I en afgørelse om fjernelse fra listen tages der også hensyn til, om de pågældende identificerede tredjelande har truffet konkrete foranstaltninger til varig forbedring af situationen.
            
            
               2.PROCEDURE VEDRØRENDE COMORERNE
            
            
               (15)Kommissionen meddelte den 1. oktober 2015 i henhold til IUU-forordningens artikel 32 Comorerne, at den overvejede muligvis at identificere Comorerne som et ikke-samarbejdende tredjeland og opfordrede Comorerne til i tæt samarbejde med Kommissionens tjenestegrene at gennemføre en handlingsplan for at rette op på de mangler, der er omhandlet i afgørelsen af 1. oktober 2015. Efter denne afgørelse fremsendte Comorerne skriftlige redegørelser for sine synspunkter og mødtes med Kommissionen for at drøfte relevante punkter. Kommissionen fremsendte relevante oplysninger på skrift til Comorerne. Kommissionen fortsatte med at indhente og efterprøve alle de oplysninger, som den anså for nødvendige. De mundtlige og skriftlige bemærkninger, som Comorerne fremsatte som følge af afgørelsen af 1. oktober 2015, blev vurderet og taget med i betragtningerne, og Comorerne blev holdt underrettet enten mundtligt eller skriftligt om Kommissionens overvejelser. Kommissionen kom frem til, at Comorerne ikke i tilstrækkelig grad havde behandlet de forhold og mangler, som var beskrevet i afgørelsen af 1. oktober 2015, og de foranstaltninger, der var blevet foreslået i en handlingsplan, ikke var blevet gennemført fuldt ud.
            
            
               3.IDENTIFIKATION AF COMORERNE SOM IKKE-SAMARBEJDENDE TREDJELAND
            
            
               (16)Kommissionen analyserede i afgørelsen af 1. oktober 2015 Comorernes forpligtelser og vurderede landets overholdelse af de folkeretlige forpligtelser, det har som flag-, havne-, kyst- eller afsætningsstat. Med henblik på denne undersøgelse tog Kommissionen højde for parametrene i IUU-forordningens artikel 31, stk. 4-7.
            
            
               (17)Kommissionen gennemgik Comorernes overholdelse i overensstemmelse med konklusionerne i afgørelsen af 1. oktober 2015 og under hensyntagen til de relevante oplysninger, som Comorerne havde fremlagt, den foreslåede handlingsplan samt de foranstaltninger, der var truffet for at rette op på situationen.
            
            
               (18)De vigtigste mangler, som Kommissionen påpegede, handlede om adskillige tilfælde af manglende gennemførelse af forpligtelser i henhold til folkeretten, især hvad angår manglende vedtagelse af en passende rammelovgivning og procedurer for registrering og godkendelse, mangel på samarbejde og informationsudveksling mellem de comoriske myndigheder og tredjelande, hvor comoriske fartøjer driver fiskeri, mangel på passende og effektiv overvågning og mangel på en afskrækkende sanktionsordning. Andre identificerede mangler vedrører mere generelt spørgsmålet om opfyldelsen af internationale forpligtelser, herunder henstillinger og resolutioner vedtaget af de regionale fiskeriforvaltningsorganisationer (RFFO'er). Der blev desuden konstateret manglende sammenhæng mellem henstillinger og resolutioner fra relevante organer, såsom De Forenede Nationers internationale handlingsplan for bekæmpelse af ulovligt, urapporteret og ureguleret fiskeri (IPOA-UN) og FAO's retningslinjer for flagstatspræstationer. Oplysningerne om manglende efterlevelse af ikkebindende henstillinger og resolutioner fungerede dog kun som støttemateriale og ligger således ikke til grund for identifikationen.
            
            
               (19)I gennemførelsesafgørelse 2017/xxx/EU identificerede Kommissionen Comorerne som et ikke-samarbejdende tredjelande i henhold til IUU-forordningen.
            
            
               (20)For så vidt angår Comorernes mulige begrænsninger som udviklingsland, bemærkes det, at Comorernes udviklingsstatus og overordnede præstation med hensyn til fiskeriforvaltning kan være påvirket af dets udviklingsniveau. Under hensyntagen til arten af de mangler, der er konstateret i Comorerne, kan landets udviklingsniveau imidlertid ikke fuldt ud undskylde eller på anden måde begrunde Comorernes overordnede præstation som flag-, havne-, kyst- eller afsætningsstat, når det gælder fiskeri, eller de mangelfulde foranstaltninger, landet har truffet for at forebygge, afværge og standse IUU-fiskeri.
            
            
               (21)I betragtning af afgørelsen af 1. oktober 2015 og gennemførelsesafgørelse 2017/xxx/EU af 23. maj 2017 og Kommissionens dialog med Comorerne og udfaldet heraf, kan det konkluderes, at de foranstaltninger, som Comorerne har truffet på baggrund af sine forpligtelser som flagstat, ikke er tilstrækkelige til at opfylde bestemmelserne i artikel 63, 64, 91, 94, 117 og 118 i De Forenede Nationers havretskonvention.
            
            
               (22)Comorerne har således ikke opfyldt sine folkeretlige forpligtelser som flagstat til at forebygge, afværge og standse IUU-fiskeri.
            
            
               4.OPSTILLING AF EN LISTE OVER IKKE-SAMARBEJDENDE TREDJELANDE
            
            
               (23)Comorerne bør, i betragtning af de konklusioner, der er draget, og i overensstemmelse med artikel 33, i IUU-forordningen, tilføjes til listen over ikke-samarbejdende tredjelande, der er opstillet ved gennemførelsesafgørelse 2014/170/EU. Gennemførelsesafgørelse 2014/170/EU bør derfor ændres.
            
            
               (24)Opførelsen af Comorerne på listen over ikke-samarbejdende lande for så vidt angår bekæmpelse af IUU-fiskeri, indebærer anvendelsen af de foranstaltninger, der er fastsat i artikel 38 i IUU-forordningen. Ifølge artikel 38, stk. 1, i IUU-forordningen er import af fiskevarer fanget af fiskerfartøjer, der fører ikke-samarbejdende landes flag, forbudt. I Comorernes tilfælde bør dette forbud omfatte alle bestande og arter som defineret i artikel 2, stk. 8, i IUU-forordningen, eftersom de manglende passende foranstaltninger over for IUU-fiskeri, der har ført til, at Comorerne blev identificeret som et ikke-samarbejdende tredjeland, ikke er begrænset til en bestemt bestand eller art.
            
            
               (25)Det skal bemærkes, at IUU-fiskeri nedfisker bl.a. fiskebestandene, ødelægger marine levesteder, underminerer bevarelsen og den bæredygtige udnyttelse af havets ressourcer, fordrejer konkurrencen, sætter fødevaresikkerheden på spil, stiller ærlige fiskere urimeligt dårligt i konkurrencen og svækker kystsamfundene. På baggrund af omfanget af de problemer, som IUU-fiskeri medfører, er det nødvendigt, at Unionen hurtigt gennemfører foranstaltningerne over for Comorerne som ikke-samarbejdende land. Denne afgørelse bør derfor træde i kraft dagen efter offentliggørelsen i Den Europæiske Unions Tidende.
            
            
               (26)I fald Comorerne godtgør, at den situation, der berettigede, at det blev opført på listen, er afhjulpet, fjerner Rådet med kvalificeret flertal på forslag af Kommissionen Comorerne fra listen over ikke-samarbejdende tredjelande i overensstemmelse med artikel 34, stk. 1, i IUU-forordningen. I en afgørelse om fjernelse fra listen, bør der også tages hensyn til, om Comorerne har truffet konkrete foranstaltninger til varig forbedring af situationen —
            
         
         
            
               VEDTAGET DENNE AFGØRELSE: 
            
            
               Artikel 1
            
            
               "Unionen Comorerne" opføres i bilaget til gennemførelsesafgørelse 2014/170/EU.
            
            
               Artikel 2
            
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 286 af 29.10.2008, s. 1.
               
               
                  
                     (2)
                  EUT L 286 af 29.10.2008, s. 1.
               
               
                  
                     (3)
                  Kommissionens afgørelse af 1. oktober 2015 om underretning af et tredjeland om muligheden for, at det bliver identificeret som et ikke-samarbejdende tredjeland med hensyn til bekæmpelse af ulovligt, urapporteret og ureguleret fiskeri (
                  
                     EUT C 324 af 2.10.2015, s. 6
                  
                  ).
               
               
                  
                     (4)
                  Kommissionens gennemførelsesafgørelse 2017/xxx/EU af 23. maj 2017 om identifikation af Unionen Comorerne som et ikke-samarbejdende tredjeland med hensyn til bekæmpelse af ulovligt, urapporteret og ureguleret fiskeri (EUT L XX af dd.mm.2017, s. x).